SCN วูบ!ไตรมาส 3/58 กำไรลดเหลือ 59.60 ลบ.
SCN วูบ!ไตรมาส 3/58 กำไรลดเหลือ 59.60 ลบ.
11 พ.ย. 2558

บริษัท สแกน อินเตอร์ จำกัด (มหาชน)หรือ SCN และรวมของบริษัทย่อยแจ้งผลการดำเนินงานไตรมาส 3/58 สิ้นสุดวันที่ 30 กันยายน 2558 มีกำไรสุทธิ  59.60 ล้านบาท หรือกำไรต่อหุ้น 0.05 บาท ลดลง 72.82% เทียบกับช่วงเดียวกันของปีก่อนมีกำไรสุทธิ 219.25 ล้านบาท หรือกำไรต่อหุ้น0.24 บาท ส่วนงวด 9 เดือน 2558 มีกำไรสุทธิ 169.73 ล้านบาท กำไรต่อหุ้น 0.15 บาท หรือลดลง 55.04% เทียบช่วงเดียวกันของปีก่อนมีกำไร 377.53 ล้านบาท กำไรต่อหุ้น 0.42บาท
ทั้งนี้กำไรไตรมาส 3/58 ที่ปรับลงแรง เนื่องจากไม่มีการบันทึกกำไรพิเศษเข้ามาเหมือนช่วงเดียวกันของปีก่อน แต่หากดูผลการดำเนินงานหลักๆจะเห็นว่าธุรกิจยังเติบโตดี โดยเฉพาะธุรกิจที่เกี่ยวเนื่องกับก๊าซธรรมชาติในไตรมาส 3/58 มีกำไรอยู่ที่ 310.47  ล้านบาท เทียบช่วงเดียวกันของปีก่อนอยู่ที่ 288.57 ล้านบาท สะท้อนให้เห็นว่าธุรกิจยังดำเนินไปได้อย่างสดใส
 